open-index/open-wikipedia-markdown huggingface dataset:
Frode Nør Christensen

**Frode Nør Christensen** (født 1948) er en dansk tidligere politiker for Centrum-Demokraterne og politiassistent. Han var valgt inn i Folketinget, hvor har satt fra 1981 til 1994.

Nør Christensen var transportminister i Poul Schlüters første regjering fra 14. august 1986 til 10. september 1987 og i Poul Schlüters andre regjering fra  10. september 1987 til 3. juni 1988. I sin siste periode som minister fikk han gjennomført Loven om den faste forbindelse over Storebælt; Storebæltsforbindelsen.

Han var medlem av Europaparlamentet 1989–1994.

I 1987 ble han utnevnt til kommandør av Dannebrogordenen.

## Referanser




## Eksterne lenker
*
SpaceX Crew-1

**SpaceX Crew-1** var en romferd til Den internasjonale romstasjonen med SpaceX Dragon 2. Romferden befordret NASA-astronautene Michael Hopkins, Victor Glover og Shannon Walker og JAXA-astronaut Soichi Noguchi fra Kennedy Space Center til romstasjonen i bane rundt jorden.

Romferden var den første operasjonelle ferden gjennomført i henhold til Commercial Crew Program, etter den vellykkede prøveferden SpX-DM2.

## Bilder

Crew-1 Capsule.jpg|Romfartøyet C207 klargjøres for romferden ved SpaceX’ hovedkvarter i California
SpaceX Crew-1 Crew Arrival (NHQ202011080018).jpg
SpaceX Crew-1 Crew Walkout (NHQ202011150014).jpg
SpaceX Crew-1 Rollout (NHQ202011090011).jpg
SpaceX Crew-1 Preflight (NHQ202011100001).jpg
SpaceX Crew-1 Launch (NHQ202011150021).jpg
NASA astronauts work aboard the SpaceX Crew Dragon (iss064e004754).jpg
NASA’s SpaceX Crew-1 Splashdown (NHQ202105020013).jpg


## Referanser


## Eksterne lenker
*
Liste over statsledere i 1508

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Joost Boks

**Joost Boks** (født 17. april 1942, død 12. juni 2020) var en nederlandsk landhockeyspiller.

Han representerte Nederland under Sommer-OL 1968 i Mexico by, hvor laget hans ble nummer 5. 

## Referanser


## Eksterne lenker
*
Toby Fox

**Toby Fox** (født 1991) er en amerikansk spillutvikler og komponist. Fox er skaperen av spillet *[[Undertale]]*, og spin-off-spillet *[[Deltarune]]*.

## Referanser



## Eksterne lenker
* 
* 
*
Soichi Noguchi

**Soichi Noguchi** (født 15. april 1965) er en japansk luft- og romfartsingeniør og astronaut for JAXA. Hans første romferd var på STS-114 i 2005, med romfergen «Discovery». Han er Japans femte astronaut i verdensrommet og har gjennomført tre romvandringer.

## Referanser


## Eksterne lenker
*
Ulrich Sloma

**Ulrich Sloma** (født 7. november 1942) er en tysk landhockeyspiller.

Han representerte Vest-Tyskland under Sommer-OL 1968 i Mexico by, hvor laget hans ble nummer 4. 

## Referanser


## Eksterne lenker
*
Chaplin på varieté

***Chaplin på varieté*** (originaltittel: ***A Night in the Show***, også vist i Norge under tittelen ***Chaplin som varietékarl***) er en amerikansk 2-akters kortfilm som var Charlie Chaplins 12. film for Essanay. Opptakene skjedde på Majestic Studio i Los Angeles på høsten 1915. Chaplin spilte selv regi og spilte to roller i filmen. Filmen ble laget med utgangspunkt i Chaplins tidligere sceneopptredener da han turnerte USA med Karno Company fra London med stykket *Mumming Birds* (a.k.a. *A Night at an English Music Hall*). Edna Purviance spiller en mindre rolle i filmen som publikummer.

## Handling
Chaplin er på varieté -i to skikkelser- og gjør en mengde spillopper. En sterk mann opptrer likeså noen danserinner og en gammel mann. Tilslutt oversprøyter han hele varieteen med vann.

## Eksterne lenker
* 
*
Frøken Julie (2014)

***Frøken Julie*** er en spillefilm fra 2014 regissert av Liv Ullmann. Dette var en internasjonal samproduksjon med skuespillere fra Canada, Frankrike, Stornritannia,  Irland, USA og Norge på produsentsiden. Filmen bygger på August Strindbergs drama fra 1888 med samme tittel, og filmmanuset var skrevet av Ullmann selv. Hovedrollene ble spilt av Jessica Chastain som frøken Julie og Colin Farrell som tjeneren John (som heter Jean i Strindbergs skuespill).

Filmen hadde verdenspremiere den 13. september 2014 under Toronto International Film Festival.

## Handlingsreferat
Filmen starter med en yngre Miss Julie som målløst vandrer rundt i de tomme rommene på familiens herregård. Vi hører henne rope etter hennes fraværende mor, før hun går til en liten bekk der en av dukkene hennes sitter fast i et tre.

Filmen hopper deretter til 1890, hvor den samme herregården bare er bosatt av tre mennesker: Kathleen som arbeider som kokk, tjeneren John og Miss Julie, baronens datter. Kathleen og John er forlovet, men John innrømmer at han egentlig aldri har vært forelsket i henne. Men Julie er også lunefull, og sender ofte John rundt på eiendommen som en slave - men samtidig ønsker hun at John skal forføre henne og ta jomfrudommen hennes.

## Skuespillere
* Jessica Chastain som frøken Julie 
* Colin Farrell som tjeneren John.
* Samantha Morton som Kathleen.

## Referanser


## Eksterne lenker
*
Liste over Zanzibars regjeringssjefer

Dette er en liste over **regjeringssjefene i [[Zanzibar]]**, siden 1964 en autonom region i Tanzania. Embetet som sjefsminister (senere endret til statsminister) ble innstiftet  i 1961 og avskaffet i 2010. Det hadde tidligere vært avskaffet 1964–1983.

## Kilder
*
Den høye statskomité

**Den høye statskomité** (, ) var Algeries kollektive statsoverhode 1992–1994.

## Bakgrunn
Det statsbærende partiet FLN hadde kontrollert Folkets nasjonalforsamling helt siden uavhengigheten i 1962. En ny forfatning i 1989 gjorde slutt på ettpartistaten. Første omgang i valget på ny nasjonalforsamling ble avholdt 26. desember 1991. 232 og 430 plasser skulle bli fordelt. Det radikale islamske fundamentalistpartiet FIS hadde en oppslutning på 48% og fikk 188 mandater. FLN ble valgets taper med kun 15 mandater. 

En gruppe offiserer, ledet av forsvarsminister og generalmajor Khaled Nezzar, grep inn og forhindret at FIS kom til makten, siden det så ut til at partiet ville få et rent flertall i Folkets nasjonalforsamling. De militære presset president Chadli Bendjedid til å oppløse nasjonalforsamlingen innen han selv trådte tilbake 11. januar 1992. Statens øverste sikkerhetsråd – hvor tre medlemmer var militære – avlyste andre valgomgang og opprettet *Den høye statskomité*, som tiltrådte 14. januar 1992. Det skulle utøve presidentens funksjoner i en overgangsperiode på to år. Komitéens president var Mohamed Boudiaf. Han var en frigjøringshelt fra uavhengighetskrigen mot Frankrike 1954–1962, som hadde blitt invitert hjem fra sitt eksil i Marokko. Komitéens sterke mann var Nezzar. Statsminister Ahmed Ghozalis regjering ble sittende uforandret.

Boudiaf ble drept av én av sine livvakter 29. juni 1992. Ali Kafi tok over som komitéens president 2. juli 1992. Den høye statskomité gikk av 31. januar 1994.

## Reaksjoner
Samtlige politiske partier, også FLN, fordømte opprettelsen av komitéen som forfatningsstridig. FLN støttet kravet til FIS om at valgresultatet måtte bli respektert.

## Referanser
77th Brigade

**77th Brigade** er en brigade i British Army, opprettet i januar 2015, men med historiske røtter i 77th Indian Infantry Brigade som var del av geriljastyrken Chindits. Brigaden er forlagt i Denison Barracks i Berkshire.

Brigaden har en rekke unike kapasiteter innen kommunikasjon, datakrigføring og psykologisk krigføring, og har blant annet hatt en rolle i å motvirke desinformasjon relatert til koronaviruspandemien.

## Referanser


## Eksterne lenker
*
Arne Melchior

**Arne Melchior** (født 22. oktober 1924 på Frederiksberg, død 24. september 2016 i København) var en dansk politiker (Centrum-Demokraterne) og direktør. Han var medlem av Folketinget og minister i to regjeringer.

Han var opprinnelig aktiv i Socialdemokratiet. Da Erhard Jakobsen brøt med partiet i 1973, valgte Melchior å følge ham og var med på å stifte Centrum-Demokraterne. 

Melchior var valgt til Folketinget og satt i periodene fra 4. desember 1973 til 8. januar 1975 og igjen fra 15. februar 1977 til 20. november 2001. Den siste perioden fra 28. september til 20. november 2001 satt han som løsgænger, etter at partiet hadde bedt ham om å gå etter uttalelser om Israels bruk av «moderat fysisk press» (tortur).

## Ministerposter
Melchior var minister for offentlige arbeider (transportminister) i Poul Schlüters første regjering fra 10. september 1982 til 14. august 1986 og minister for kommunikasjon og turisme i Poul Nyrup Rasmussens første regjering fra 25. januar 1993 til 28. januar 1994.

## Familie
Arne Melchior var sønn av rabbiner Marcus Melchior, og bror til Werner David Melchior og Bent Melchior.

## Referanser




## Eksterne lenker
*
Surgeon General of the United States

**Surgeon General of the United States** er et medisinsk embete i USAs regjering. Embetsinnehaveren er øverste utøvende leder i U.S. Public Health Service Commissioned Corps (viseadmiral) og dermed regjeringens sentrale talsperson innen folkehelse. Embetet ble opprettet 29. mars 1871 og er en del av Helse- og omsorgsdepartementet.

Embetsinnehaveren utnevnes for en periode på fire år av USAs president etter godkjennelse av USAs senat.

## Liste over embetsinnehavere

## Referanser


## Eksterne lenker
*
Constitutio criminalis Carolina

***Constitutio criminalis Carolina*** eller bare ***Carolina*** er den første felles tyske straffeloven, som gjaldt fra 1532. På moderne tysk kalles den *Peinliche Gerichts-* eller *Peinliche Halsgerichtsordnung Kaiser Karls V* («Keiser Karl Vs strafferettsorden»). Ordet *peinlich* kommer her av latin *poena* «straff».

## Historie
Alt i 1498 hadde den tyske riksdagen i Freiburg im Breisgau besluttet å etablere en straffeprosess som skulle være felles for hele det tysk-romerske riket. Arbeidet ble imidlertid først utført under keiser Karl V. *Constitutio criminalis Carolina* ble utarbeidet på grunnlag av en eldre straffelov fra Bamberg (*Bambergensis*). Denne straffeloven var utarbeidet i 1507 under ledelse av Johann von Schwarzenberg under påvirkning av de italienske rettsskolene og hadde tatt opp i seg elementer fra romerretten. Lovverket ble vedtatt på riksdagen i Augsburg i 1530 og ratifisert på riksdagen i Regensburg i 1532.

Carolina behandlet først og fremst rettergangsmåten i straffesaker (straffeprosessen), men inneholdt også straffebestemmelser for forskjellige forbrytelser. Den neste felles straffeloven for det tyske riket var *[[Reichsstrafgesetzbuch|Strafgesetzbuch für das Deutsche Reich]]* («Straffelovbok for Det tyske riket») av 1871.

## Betydning
I dag er Carolina kjent for å ha innført straffer som etter nåtidens forhold virker svært strenge eller grusomme (for eksempel tortur og forskjellige henrettelsesformer). Rettshistorisk var straffeprosessreformen et steg bort fra middelalderens syn på strafferetten som et privat anliggende mellom fornærmeren og den fornærmede. Carolina innførte inkvisisjonsprosessen, som var hentet fra kirkeretten. Det ble nå dommerens oppgave å bringe på det rene om den anklagede var skyldig. Å forfølge forbrytelser ble dermed i større grad statens oppgave.

Den inngripende endringen i straffelovgivningen som fulgte av Carolina førte også til at straffeloven i større grad enn før ble behandlet av juristene, og at strafferetten skilte seg ut som et eget fagfelt innenfor rettsvitenskapen. Fra midten av 1500-tallet begynte man å opprette egne lærestoler for strafferett ved universitetene.

Selv om riksstraffeloven bare skulle gjelde subsidiært, det vil si at den lokale lovgivningen i det tysk-romerske riket fortsatt skulle ha forrang, bidro den over tid til å utjevne forskjellene innad i riket ved at den fungerte som forbilde for den lokale lovgivningen. 

## Referanser


## Litteratur
*
Jerome Adams

**Jerome Michael Adams** (født 22. september 1974) er en amerikansk anestesilege og tidligere viseadmiral i U.S. Public Health Service Commissioned Corps som fra 5. september 2017 til 20. januar 2021 tjenestegjorde som Surgeon General of the United States.

Adams har sin medisinutdannelse fra Indiana University og dessuten en mastergrad i folkehelse fra University of California, Berkeley.

## Referanser
The Royal British Legion

**The Royal British Legion** er en britisk ideell organisasjon som gir økonomisk og sosial støtte til britiske soldater og krigsveteraner og deres familier. Organisasjonen ble stiftet 15. mai 1921. Den har 235 000 medlemmer og 100 000 frivillige.

## Se også
* National Memorial Arboretum

## Referanser


## Eksterne lenker
*
V-J Day

**V-J Day** (***Victory over Japan Day***, «seier over Japan-dagen») var dagen da Japan kapitulerte til De allierte under andre verdenskrig. Betegnelsen er blitt brukt om begge dagene da det først ble kunngjort at Japan hadde overgitt seg – 15. august 1945 i Japan og, på grunn av, tidssoneforskjellen, 14. august 1945 i USA og det øvrige Nord- og Syd-Amerika – samt 2. september 1945, da den formelle kapitulasjonsavtalen ble undertegnet ombord i USS «Missouri» i Tokyobukten.

15. august er den offisielle V-J Day i Storbritannia, mens den offisielle markeringen i USA er lagt til 2. september. Betegnelsen V-J Day ble valgt av De allierte etter at de hadde gitt navnet V-E Day for seieren i Europa.

## Referanser


## Eksterne lenker
*
Brett Giroir

**Brett P. Giroir** (født 4. november 1960 i Marrero i Louisiana i USA) er en amerikansk barnelege og tidligere admiral i U.S. Public Health Service Commissioned Corps som fra 15. februar 2018 til 19. januar 2021 tjenestegjorde som assisterende helseminister i Donald Trumps første regjering.

## Biografi
Giroir tok eksamen fra den katolske Jesuit High School for gutter i New Orleans i Louisiana. Han tok utdannelse i biologi ved Harvard University (*[[magna cum laude]]*, i 1982).

Giroir har sin medisinutdannelse fra University of Texas Southwestern Medical Center og spesialistutdannelse fra Parkland Memorial Hospital i Dallas.

Som assisterende helseminister har Giroir ansvar for U.S. Public Health Service og enheter i Helse- og omsorgsdepartementet med virksomhet relatert til folkehelse. 

I 2020 tiltrådte han tillegsoppgaven som direktør for USAs Covid-19-testing, og som USAs representant til Verdens helseorganisasjons styre. Han sluttet som direktør for koronavirustestingen for å vende tilbake til sin primære oppgave som assisterende helseminister i midten av juni 2020.

## Referanser
U.S. Public Health Service

**U.S. Public Health Service** er en avdeling i USAs helse- og omsorgsdepartement ledet av USAs assisterende helseminister. Avdelingen har sin historie tilbake til 1798, da det ble etablert et system av marinesykehus i USA. I 1870 ble marinesykehusene samlet under en føderal etat ledet av Surgeon General of the United States. Etter hvert som systemet vokste, ble det omdøpt til Public Health Service i 1912. I 1944 ble lovgrunnlaget fornyet gjennom .

Det uniformerte korpset U.S. Public Health Service Commissioned Corps består av mer enn 6 000 offiserer som tjenestegjør ved de ulike etatene som utgjør U.S. Public Health Service.

## Referanser


## Eksterne lenker
*
Niels Bollmann

**Niels Andersen Bollmann** (født 11. juli 1939 i Brøns, død 16. mai 1989) var en dansk politiker (Centrum-Demokraterne) og ansatt i Toldvæsenet.

Bollmann var medlem av Folketinget fra folketingsvalget den 15. februar 1977 til sin død i 1989, og var boligminister i 
Poul Schlüters første regjering fra 10. september 1982 til 12. mars 1986. 

## Referanser




## Eksterne lenker
*
Valneva

**Valneva SE** er et børsnotert legemiddelselskap med sete i Saint-Herblain i Frankrike, som utvikler og produserer vaksine.

Valneva ble etablert i 2013 ved en fusjon av østerrikske Intercell og franske Vivalis SA. Det er notert på Wiener Börse og på Euronext i Paris siden 2013. Det arbeider hovedsakelig med vaksiner for reisende og for sykdommer som overføres av smittebærere *(vector-borne diseases)*.

Selskapet har en utviklingsenhet i Wien og produksjonsanlegg i Livingston i Skottland og i Solna i Sverige. Anlegget i Sverige var opprinnelig Statens Bakteriologiska Laboratorium/Smittskyddsinstitutets tillverkningsenhet, som ble overtatt av selskapet Crucell Sweden AB (eid av nederlandske Crucell BV, i sin tur et datterselskap til Johnson & Johnson).  Valneva kjøpte Crucell Sverige AB i februar 2015.

## Koronavirus
Valneva har siden april 2020 utviklet en inaktivert helviruskoronavaksinekandidat, kalt VLA2001. Denne bygger på selskapets «plattform» for sin godkjente og brukte vaksine mot japansk encefalitt. Valneva samarbeider i dette prosjekt med amerikanske Dynavax Technologies Corporation.

Valneva og den britiske regjering inngikk i juli 2020 en avtale om samarbeid, innebærende at Storbritannia får forkjøpsrett på 100 millioner doser av selskapetss SARS-CoV-2-vaksinekandidat, planlagt å produseres i Livingston i Skottland. Regjeringen påtar seg å medfinansiere kliniske studier i Storbritannia og av utbygging av Livingstonfabrikken. Kliniske studier antas påbegynt i slutten av 2020, med forhåpning om å kunne bli godkjent i annenhalbvdel av 2021. 

Valneva planlegger også å utbygge sin fabrikk i Solna.

## Kilder
*'Valneva Universal Registration Document 2019''

## Referanser


## Eksterne lenker
*Valnevas nettsted
Aitor Karanka

**Aitor Karanka de la Hoz** (født 1973) er en spansk fotballtrener og tidligere fotballspiller som er hovedtrener for den israelske klubben .

## Karriereoversikt

## Referanser


## Eksterne lenker
* 
*  Aitor Karanka – BDFutbol
*  Aitor Karanka – Real Federación Española de Fútbol
Hagaströms SK

**Hagaströms Sportklubb** (stiftet 1967, også kjent som **Hagaströms SK**) er et svensk idrettslag fra Hagaström i Gävle.

Idrettslaget har avdelinger innenfor hurtigløp på skøyter, ishockey, fotball og rinkbandy. Deres hjemmebane er Hagaströms Idrottsplass.

## Fotball
Herrelaget spiller i 6. divisjon i 2020.

Dameleget spiller i 3. divisjon i 2020.

## Ishockey
Ishockeygruppen samarbeider med IK Sätra.

## Rinkbandy
Avdelingen tilbyr en gateserievirksomhet i rinkbandy i vintersesongen på Hagaströms IP.

## Skøyter
Skøytegruppen, også omtalt som *Hagaströms skridsko* ble opprettet i 1970 og er medlem av Svenska Skridskoförbundet gjennom regionforbundet .
De konkurrerer i hurtigløp, kortbane, rulleskøyter og i ispigging for funksjonshemmede.

Skøytegruppen har hatt en OL-deltager i hurtigløp på skøyter:
* Bo König (1992)

Og svenske mestere i hurtigløp på skøyter:
* Johanna Östlund
* Bo König
* Gustav Arnell

## Eksterne lenker
* 
* Hagaströms SK på Olympedia.org
* Hagaströms SK på Gävle kommunes sider
Klinisk rettsvitenskap

**Klinisk rettsvitenskap** eller **klinisk jus** (etter engelsk *clinical law*) er anvendelsen av rettsvitenskap i virkelige eller simulerte, virkelighetsnære situasjoner for å løse juridiske problemer.

Begrepet brukes dels om juridisk bistand, særlig gjennom rettshjelptiltak som særlig henvender seg til personer som ikke har råd til ordinære advokattjenester (på engelsk kalt *law clinic*), og dels i læringssammenheng innen juridisk profesjonsutdannelse om en tilnærming som vektlegger praksisnær læring gjennom arbeid f.eks. med virkelige klienter, rollespill eller lignende. I juridisk profesjonsutdannelse har mange universiteter i moderne tid begynt å innføre en klinisk tilnærming til undervisningen, i kontrast til eldre tiders forelesnings- og seminarbaserte undervisning. Begrepet «klinisk professor» (og lignende) brukes i flere land, herunder i USA, om juridiske universitetslærere som har sitt hovedvirke i den juridiske profesjonen (som f.eks. advokat, dommer eller statsadvokat) og som gjerne underviser i de noe mer praktiske sidene av faget, på samme måte som begrepet brukes innen medisin om universitetslærere med klinisk hovedstilling og som underviser i kliniske fag. Ved noen universiteter særlig i engelskspråklige land kan klinisk rettsvitenskap være et eget fag.

Det beslektede begrepet *juridisk klinikk* (etter engelsk *law clinic*) betegner særlig en klinikk tilknyttet et juridisk fakultet som tilbyr juridisk bistand, ofte på *[[pro bono]]*-basis. Klinisk rettsvitenskap er en relativt ny terminologi og tilnærming som kan spores tilbake i 1950-årene i engelskspråklige land, og som senere har spredt seg til andre land; i Norge har UiO begynt å bruke dette begrepet og innføre en klinisk tilnærming i profesjonsstudiet. Både terminologisk og idémessig er klinisk rettsvitenskap inspirert av undervisningen i andre profesjonsutdannelser som medisin og psykologi. Edvard Vogt har pekt på at medisinfaget også var et teoretisk fag før det rådende empiriske og erfaringsbaserte paradigmet.

## Referanser
EUs grønne vekststrategi

**EUs grønne vekststrategi** på engelsk kalt **Green Deal** (dansk: *Den europeiske grønne pakt*) er en strategi fra Europakommisjonen for å gjøre Den europeiske union (EU) klimanøytralt innen 2050. Meldingen om Green Deal ble lagt frem av Von der Leyen-kommisjonen 11. desember 2019.

Kommisjonspresident Ursula von der Leyen fremmet under sin tale om unionens tilstand 16. september 2020 et forslag om å øke kuttet i EUs utslippsmål for 2030 fra 40 prosent til minst 55 prosent sammenlignet med 1990. 

EUs grønne giv beskriver en helhetlig tilnærming i EUs klima- og miljøpolitikk som går på tvers av politikkområder. Den ivaretar og integrerer bærekraft i videre politikkutforming så vel som i gjennomføring og revisjon av eksisterende regelverk. Green Deal er beskrevet som en viktig del av Europakommisjonens strategi for å implementere FNs 2030 agenda og bærekraftsmålene.

## «Fit for 55»
Europakommisjonen varslet 14. juli 2021 at den har som mål å kutte utslippene av skadelige klimagasser med minst 55 prosent fra 1990-nivå innen 2030. Målet er videre å bli helt klimanøytrale innen 2050. For å nå målene har EU-kommisjonen utarbeidet en omfattende plan for tiltak, døpt «Fit for 55». Det dreier seg om en rekke lover og regler som skal redusere klimagassutslippene i EU med 55 prosent innen 2030. Tiltakspakken besto av tolv deler, og klimatiltak som tidligere er vedtatt skulle i tillegg bli revidert.

Blant tiltakene som er foreslått:

* forbud mot salg av nye bensin- og dieselbiler fra 2035.
*nye krav til utslipp fra fly og skip, samt fra nye bygninger.

*toll på import fra land som har lavere mål for utslippsreduksjon enn det EU har (CBAM), i første omgang trolig på jern, stål, aluminium, sement, gjødsel og elektrisitet.
* nye skatteregler for energiproduksjon, samt et revidert system for kjøp og salg av klimakvoter (ETS).

* nye krav til utslipp fra skog og landbruk (LULUCF).

*opprette et klimapolitisk råd bestående av 15 eksperter, samt et nytt fond som skal hjelpe medlemsland som vil bli hardt rammet av de nye tiltakene.

## EUs taksonomi for bærekraftig aktivitet
EUs taksonomiforordning (EU) 2020/852 av 18. juni 2020 inneholdt verdens første grønne liste over bærekraftige virksomheter i næringslivet. Listen inneholder et felles klassifikasjonssystem med enhetlige begreper, og som kan brukes når klima- og miljømessige konsekvenser av nye prosjekter og virksomheter skal vurderes.

## REPowerEU
REPowerEU er en plan fremlagt av Europakommisjonen i mai 2022 for reduserer avhengigheten av EU-landenes behov for olje og gass fra Russland. Planen ble fremlagt som svar på Russlands invasjon av Ukraina i 2022.

## Referanser
Lotus berthelotii

***Lotus berthelotii*** er en halvbusk i erteblomstfamilien.

Den er en krypende eller hengende plante med delvis forvedet stengel. Småbladene er linjeformede, silkehårete og 10–18 mm lange. Blomstene er nebbformede og skarlagensrøde eller oransje. Planten er tilpasset pollinering av fugler. Kanarigransanger (*Phylloscopus canariensis*) besøker ofte blomstene, men kalottmeis (*Cyanistes teneriffae*) og firfisler (*[[Gallotia]]*) er også observert på blomstene.

*Lotus berthelotii* er endemisk for Tenerife i Kanariøyene der den vokser på klipper i skog 700–1200 moh. Arten er kanskje utdødd i vill tilstand, men den blir mye dyrket som ampelplante.

## Litteratur
* 
* 
* 

## Eksterne lenker

*
Haugesund Walk of Fame

**Haugesund Walk of Fame**  eller **«Amanda-steinene»** er en utmerkelse i form av granittblokker nedfelt i Haraldsgata i Haugesund, gitt under Den norske filmfestivalen i Haugesund.

Granittblokkene er på 60 ganger 60 centimeter og har konturen av Amanda-statuen inngravert samt mottakerens navn, signatur og tittel.

Det startet i 2015 som et samarbeid mellom Den norske filmfestivalen og Haugesund sentrum da de gav en sten til Kristoffer Joner og Ane Dahl Torp

## Tildeling
Hvem som får utmerkelsen blir avgjort av en egen komité bestående av fem stykker. Ordføreren i Haugesund, én representant fra Den norske filmfestivalen, en representant fra Haugesund sentrum er faste medlemmer, mens to plasser i komiteen varierer fra år til år  Det blir alltid tildelt til en mann og en kvinne hvert år.

## Tildelinger

## Referanser
Liste over statsledere i 1521

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Haines Junction

**Haines Junction** (tutchone: *Dakwakada*) er en by i territoriet Yukon i Canada. Byen ligger sørvest i territoriet, omtrent 130 km vest for hovedstaden Whitehorse. I 2016 hadde Haines Junction 613 innbyggere. 

Byen ligger ved krysset mellom Alaska Highway, som forbinder stedet med Whitehorse i øst og Alaska i vest, og Haines Highway som går sørover til byen Haines i Alaska. Kluane nasjonalpark ligger i vest. Haines Junction er administrasjonssenter for Champagne and Aishihik First Nations.

## Referanser


## Eksterne lenker
*
Mayo (Yukon)

**Mayo** er en by i territoriet Yukon i Canada, ca. 320 km nord for territoriets hovedstad Whitehorse. Byen hadde 200 innbyggere i 2016. Byen ligger langs Stewart River og veien Silver Trail. Den ble grunnlagt som *Mayo Landing*, og ble oppkalt etter skjerperen og handelsmannen Alfred H. Mayo.

Mayo ble anløpssted for elvebåter på Stewart River etter funn av gull i nærheten i 1902. Etter at det ble funnet sølv ved Keno Hill i 1919 ble byen et viktig utskipningssted for malm. I 1950 fikk stedet veiforbindelse da Klondike Highway og Silver Trail sto ferdig, og etterhvert som elvebåtene sluttet å gå ooplevde Mayo en nedgangstid.

## Referanser


## Eksterne lenker
*
Faro (Yukon)

**Faro** er en by i territoriet Yukon i Canada, omtrent 190&nbsp;km nordøst for territoriets hovedstad Whitehorse. Byen hadde 348 innbyggere i 2016. Den ligger langs veien Robert Campbell Highway, som forbinder den med Carmacks i vest og Watson Lake i sørøst. Faro er oppkalt etter kortspillet med samme navn.

Faro ble bygd opp av Cyprus Anvil Mining Corporation i 1969 for å huse arbeidere ved bly- og sinkgruven ved byen. Byen ble i løpet av det året rammet av skogbrann, men ble raskt gjenoppbygd, og vokste fram til å bli territoriets nest største bysamfunn. Gruven ved byen (Faro Mine) var Canadas største sinkgruve, og var en viktig del av Yukons økonomi i 1970-årene. På grunn av en nedgang i prisene på bly og sink, ble gruven stengt i 1982, noe som førte til en drastisk nedgang i Faros befolkning.

## Referanser


## Eksterne lenker
*
Carmacks

**Carmacks** er en by i territoriet Yukon i Canada. Byen ligger langs Yukonelva, omtrent 165 km nord for territoriets hovedstad Whitehorse. Veiene Klondike Highway og Robert Campbell Highway møtes ved Carmacks. Byen hadde 493 innbyggere i 2016.

Carmacks ble oppkalt etter George Washington Carmack, som bygde en hytte ved stedet i 1893, hvor han drev pelshandel. Carmack fant kull i området, og i 1896 var han en av tre gullgravere som gjorde gullfunnet som senere utløste Klondike-gullrushet. Under gullrushet vokste Carmacks, og byen ble et viktig stoppested for elvebåter som skaffet seg forsyninger og drivstoff.

## Referanser


## Eksterne lenker
*
14. armé

**14. armé** (*Fourteenth Army*) var en armé i British Army med mannskaper fra ulike deler av Det britiske imperiet som kjempet i felttoget i Burma under annen verdenskrig.

Armeen ble dannet i Britisk India i 1943, i forbindelse med etableringen av South East Asian Command (SEAC) og en større omstrukturering av styrkene som kjempet mot Den keiserlige japanske hær. 14. armé var under kommando av generalløytnant William Slim og ble del av 11. armégruppe.

De vesentligste underliggende forbandene var IV korps i Assam og XV korps i Arakan. I den første delen av 1944 hadde armeen også en grad av operativ kontroll over den amerikanske og kinesiske Northern Combat Area Command, og geriljastyrken Chindits som opererte bak fiendens linjer under generalmajor Orde Wingate.

## Referanser
Teslin

**Teslin** er en by sør i territoriet Yukon i Canada. Byen ligger langs østsiden av Teslinsjøen, omtrent 140 km sørøst for territoriets hovedstad Whitehorse. Alaska Highway passerer Teslin, og forbinder stedet med Whitehorse i nordvest og Watson Lake i øst. Byen hadde 124 innbyggere i 2016, hvor flertallet er tlingitfolk.

Området var opprinnelig bebodd av tlingitfolket, og ble for første gang besøkt av hvite i 1870-årene. Under Klondike-gullrushet fra 1897 til 1898 var Teslinsjøen en del av en rute til Klondike som utelukkende gikk gjennom Canada, og flere mindre midlertidige bosetninger ble oppført langs sjøen.

## Referanser


## Eksterne lenker
*
Serum Institute of India

**Serum Instute of India Pvt. Ltd.** er et indisk bioteknologisk selskap som fremfor alt produserer vaksiner.

Serum Institute of India ble grunnlagt i 1966 av Cyrus Poonawalla. Det begynte med produksjon av vaksine mot stivkrampe. I 1998 eksporterte selskapet vaksiner til 100 land. Det er i dag verdens største vaksineprodusent regnet etter volum. Det ligger i Pune i delstaten Maharashtra og inngår i Poonawalla Group.

Serum Institute of India kjøpte i 2012 det nederlandske legemiddelselskapet Bilthoven Biologicals av den nederlandske staten, et selskap som produserer avaktivert poliovaksine og BCG-vaksine mot kreft i urinblæren.

## Koronavaksiner
Serum Institute of India avtalte i juni 2020 med AstraZeneca å produsere en milliard doser av den av Jenner Institute ved University of Oxford utviklede potensielle vaksine **ChAdOx1** mot Covid-19 (i juli 2020 under fase III-klinikk studier).

Det har også avtalt med Novavax å utvikle og kommersialisere Novavax' NVX-CoV2373 COVID‑19-vaksinekandidat i India og andre lav-- og mellominnkomstland.

## Referanser


## Eksterne lenker
*Nettsted for Serum Institute of India
*Poonawalla Groups nettsted
Murtaja Baseer

**Murtaja Baseer** (bengali: মুর্তজা বশীর, også romanisert *Mortaza Bashir*; født 17. august 1932 i Dhaka i Britisk India, død 15. august 2020 samme sted - Dhaka i Bangladesh), var en bangladeshi maler og karikaturtegner. Han var også dikter, forfatter av noveller og romaner, forsker, numismatiker og filmprodusent. Regjeringen i Bangladesh hedret ham med Ekushey Padak i 1980 og med Independence Day Award i 2019.

## Liv og virke
### Bakgrunn, utdannelse
Murtaja Baseer var sønn av Muhammad Shahidullah og Marguba Khatun. Faren Shahidullah var lingvist og akademiker.

Baseer studerte ved Dacca Art College (som senere ble Faculty of Fine Arts, University of Dhaka) i 1949. Etter eksamen derfra i 1954 studerte han ved Accademia di Belle Arti di Firenze i perioden 1956-58. Senere studerte han mosaikk og etsning ved École nationale supérieure des Beaux-Arts (ENSBA) i Paris i 1971–73.

### Karriere

Baseer begynte ved University of Chittagong som assisterende professor, og der ble han til 1998.

Baseer skrev en rekke romaner. Blant dem kan nevnes *Ultramarine* (1954), *Kanch-er Pakhir Gaan* (1969), *Mitar Shangey Char Shandha* og *Amitakkhar*. Han var fast bidragsyter til litterære tidsskrifter som Dilruba, Samakal og Saogat. Hans første publiserte dikt var *Parbe Na*. I 1964. Han skrev også filmmanus, var kunstdirektør, og var en kunstregissør for den bengalispråklige filmen *Nadi O Nari* (1965 *Elven og kvinnene*). Han var også kunstdirektør for den urduspråklige filmen *Kaise Kahoon* (1965).

Baseer var aktiv i venstreorientert politikk i 1950-årene, og det daværende pakistanske styre fikk sendt ham til fengsel.

I 1987 fikk han et *fellowship* fra British Council for å forske på tradisjonell folkelig kunst i det som da var blitt til det selbstendige Bangladesh. I 1988 gjestet han en rekke museer i Delhi, Calcutta, Banaras og 3000 landsbyer i ni av West Bengals distrikter — støttet av et *fellowship* fra Indian Council for Cultural Relations (ICCR). Hans verk *Mudra O Shilalipir Aloke Banglar Habshi Sultan O Tothkalin Samaj* ble offentliggjort i 2004. Flere faglige artikler av  Baseer ble publisert i *Journal of the [[Numismatic Society of India]]*.

### Død
Murtaja Baseer døde av COVID-19 i Dhaka den 15. august 2020, to dager for sin 88de fødselsdag og mange år etter at han var blitt rammet av slag.

## Utmerkelser
* Prix National, Festival of Paintings, Cagnes-sur Mer, France (1973)
* Academy Award fra Bangladesh Shilpakala Academy (1975)
* Best Cover Design, National Book Centre, Dhaka (1976) 
* Ekushey Padak (1980)
* Sultan Padak, Narail (2003)
* Star Lifetime Award (2016)
* Independence Day Award (2019)

## Referanser


## Eksterne lenker
* 
* }
SK Trollhättan

**Skridskoklubben Trollhättan** også kjent som **SK Trollhättan** er en idrettsforening i Trollhättan, stiftet i 1989 av skøytegruppen i Trollhättans SK. Styreleder siden starten i 1989 og frem til 2012 var Benno Johansson, og fra 2015 er det Christer Lorentzon som er styrets leder. Klubbens trener, Mattias Hadders, er også svensk landslagstrener i hurtigløp på skøyter.

På midten av 1990-tallet var SK Trollhättan en av Sveriges fremste skøyteklubber. Idrettsforeningen tok flere SM-titler og hadde i tillegg mange aktive med i de svenske ungdoms- og juniorlandslagene. Anna Björemark var under flere år en av Sveriges fremste kvinnelige skøyteløpere i hurtigløp.

Etter en periode når man hadde vanskeligere med å rekruttere ungdommer. Har klubben nå gjenopptatt sin plass i Sverige-eliten.
I januar 2011 vant SK Trollhättan SM-gull i lagtempo. I laget gikk David Andersson, Emil Ström og Hampus Larsson. 

I februar 2011 arrangerte idrettsforeningen Ungdoms-SM i Slättbergshallen og ble beste klubb i dette mesterskapet.

Den 19. november 2011 kom David Andersson, SK Trollhättan, på tredjeplass på 3000 meter i verdenscupen for junior, i Bjugn.
David Andersson deltok i Vinter-OL 2014.

## Referanser


## Kilder
* SM-guld i lagtempo for Hampus Larsson [død link] Bohusläningen, 17. januar 2011
* David Andersson på prispallen! Svenska Skridskoförbundet
* David trea i världscupen för juniorer [død link] ttela, 20 november 2011

## Eksterne lenker
* 
* SK Trollhättan på Olympedia
Hedvig av Slesvig-Holsten-Sønderborg-Glücksborg

**Hedvig** (født 21. mars 1640, død 31. januar 1671) var en prinsesse av den eldre Glücksborggrenen. 

Hun var datter av hertug Philip av Glücskborg og Elisabeth av Braunschweig-Grubenhagen. I 1646 kjøpte faren godset Freienwillen (også kaldt *Langballegård*) i Grumtofte sogn i Slesvig, og året etter etterlot han det til Hedvig. Hedvig var ugift og bodde hos sin søster Christiane, hertuginne av Sachsen-Merseburg, i Merseburg.

Her døde hun i 1671, og ble bisatt i samme by. I 1676 overlot Hedvigs bror Christian Freienwillen til sin kammerskriver Carsten Lüders.

## Referanser
Dagvatnet

**Dagvatnet** (kvensk: *Päivälompola*) er en innsjø i Øvre Pasvik nasjonalpark i Sør-Varanger kommune i Finnmark. Den har et areal på  og ligger 121 moh. Sjøen ligger på samme høyde som Skinnposevatnet og Ellenvatnet, og er knyttet sammen med disse gjennom smale sund.

## Referanser
Biologisk halveringstid

**Biologisk halveringstid** (også kjent som: **biologisk halvliv**) er den tiden som går før halvdelen av den resorberte radioaktive nukliden er utskilt av kroppen. Det finnes nuklider med lang fysikalsk, men kort biologisk halveringstid. Av for eksempel tritium med en fysikalsk halveringstid på ca.  dager er allerede halvdelen utskilt av kroppen etter 12 dager. Den biologiske halveringstiden er avhengig av fysiologiske forhold.

Hos beitedyr kan man minke den biologiske halveringstiden for cesium-radionuklider ved fôring med mineralet bentonitt (berlinerblått). Det ble satt i gang slik fôring i enkelte områder etter nedfallet fra Tsjernobyl i 1986.

## Se også
* Halveringstid

## Referanser
José Miguel Huacuja

**José Miguel Huacuja** (født 1. juli 1950) er en meksikansk landhockeyspiller.

Han representerte Mexico under Sommer-OL 1972 i München, hvor laget hans ble nummer 16. 

## Referanser


## Eksterne lenker
*
Yann LeCun

**Yann André LeCun** ( ; opprinnelig skrevet Le Cun; født 8. juli 1960 i Soisy-sous-Montmorency i Frankrike) er en fransk informatiker, som først og fremst arbeider med maskinlæring, robotikk og nevrovitenskap. Han er professor ved Courant Insitute of Mathematical Sciences på New York University, og er «Vice President - Chief AI Scientiest» hos Facebook.

LeCun er kjent for sitt arbeid med optisk tegngjenkjenning (OCR) og «computer vision» ved bruk av konvolusjonelle nevrale nettverk (CNN).  Han er også en av skaperne av en bildekomprimeringsteknikk kalt DjVu (sammen med Léon Bottou og Patrick Haffner). Han utviklet også programmeringsspråket «Lush» sammen med Léon Bottou.

I 2018 mottok LeCun Turing-prisen, sammen med Yoshua Bengio og Geoffrey Hinton, for sitt arbeid med dyp læring. Sammen blir de tre referert til av noen som «Gudfedrene av kunstig intelligens» og «Gudfedrene av dyp læring» 

## Referanser


## Eksterne lenker
* 
*
Unormal (TV-program)

***Unormal*** eller ***NRK Unormal*** er et norsk ungdomsprogram om kropp og identitet. Programmet vises i NRK TV, på Snapchat, TikTok og på NRKs YouTube-kanal NRK Unormal. Programmet står også bak podkasten Baksnakk.

Unormal ble sendt for første gang 7. februar 2020 på en egen YouTube-kanal, og ble gjort først tilgjengelig på NRK TV 3. mars 2020. Unormal tok over YouTube-kanalen til programserien *[[Newton (TV-program)|Newton]]* i februar 2020, og har siden den tid lastet opp en rekke videoer til plattformen. 

Siden har prosjektet satset på flere sosiale medier, som Snapchat og TikTok. Unormal står også bak TV-seriene Lydia X Norges tøffeste og Det som ikke skulle skje. Sistnevnte ble i 2021 nominert til Japan Prize. Programredaksjonen består av ni ansatte. Lydia Torsvik Gieselmann og Zara Cecilie Leite er programledere. 

## Referanser


## Eksterne lenker
* 
*
Elly Kitamireke

**Elly Kitamireke** (født 12. august 1931) er en ugandisk landhockeyspiller.

Han representerte Uganda under Sommer-OL 1972 i München, hvor laget hans ble nummer 15. 

## Referanser


## Eksterne lenker
*
Bjørn Austigard

**Bjørn Austigard** (født 1945) er en norsk historiker og tidligere konservator ved Romsdalsmuseet, hvor han var ansatt fra 1975 til 2010.

Austigard har skrevet eller redigert mange bøker og artikler om lokalhistorie, hovedsakelig fra Møre og Romsdal. Han ble i 1984 styreleder i Romsdal sogelag, hvor han redigerte en rekke årbøker, og fikk i 2019 Kongens fortjenstmedalje.

Han er født og oppvokst i Eikesdalen. Han er cand.real. med hovedfag i kjemi fra Universitetet i Trondheim fra 1974.

## Bibliografi (utvalg)
* Hans Peter Schnitler, *Beskrivelse over Romsdals Fogderie: 1768 og 1789* (red. 1974)
* *Frå Gjelsvik til Brekkom og Gausdal: Barbro og Erik Gjelsvik, deira slekt og etterslekt* (1979)
* *Albumblad frå Eikesdalen* (1983)
* *Gjermundnesboka* (red. med Harald Grytten og Anne Merete Knudsen 1989)
* *Romsdals fattige og nødlidende Almue: det kongelige Undsætningskorn 1773* (red. 1990)
* *Vistdal kyrkje 125 år: 1869–1994* (med Eva Synnøve Hanset 1994)
* *EKH trykk og Molde gjennom 100 år: 1898–1998* (1998)
* *RT Stella Veritatis 1964–2014: 50 år* (red. 2014)
**Røter: kulturhistoriske artiklar i «Romsdals Budstikke» og «Driva» 2011–2014* (2015)
* *Boka om Kabbin: Ole Amundsen Flatmark 1778–1816 i lys av samtidskjeldene* (2016)
**Sett og samla: smått og stort frå romsdalsk kulturhistorie* (2020)

## Referanser


## Eksterne lenker
* Artikler av Bjørn Austigard i Norart
* Digitaliserte bøker av Bjørn Austigard i Nasjonalbiblioteket
Il Lombardia 2020

**Il Lombardia 2020** var den 114. utgaven av sykkelrittet Il Lombardia. Det ble avholdt den 15. august 2020 etter å ha blitt flyttet fra 10. oktober. Jakob Fuglsang vant.

## Lag og ryttere

## Resultater

## Referanser


## Eksterne lenker
* 
*
Liste over statsledere i 1538

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Daniel Martínez

**Daniel Martínez** er navnet til flere personer:

*Daniel Martínez (politiker)
*Daniel Martínez (syklist)
Public Health England

**Public Health England** (**PHE**) er en etat underlagt Department of Health and Social Care med ansvar for folkehelsen i England. Etaten ble etablert 1. april 2013 og har  ansatte og et årlig budsjett på 300 millioner pund. Hovedkontoret ligger i London.

## Referanser


## Eksterne lenker
*
9. serierunde i OBOS-ligaen 2020

**9. runde i [[OBOS-ligaen 2020]]** spilles fredag 14. august 2020, og avsluttes med  &ndash; .










## Kampfakta
**Fredag 14. august**









## Referanser
Daniel Martínez (syklist)

**Daniel Felipe Martínez Poveda** (født 25. april 1996) er en colombiansk profesjonell landeveissyklist. Han sykler fra 2024 for Bora - hansgrohe.

## Meritter

;2019
:Colombiansk mester på tempo
:7. etappe, Paris–Nice
:Tempo under Panamerikanske leker
;2020
:Colombiansk mester på tempo
:6. etappe, Tour Colombia 2.1
:Sammenlagt, Critérium du Dauphiné
:13. etappe, Tour de France
;2022
:Colombiansk mester på tempo
:Sammenlagt + 4. etappe, Baskerland rundt
;2023
:Sammenlagt, Volta ao Algarve
;2024
:Colombiansk mester på tempo
:2. og 5. etappe, Volta ao Algarve

## Referanser


## Eksterne lenker
*
Suldal kraftverk

**Suldal kraftverk** er et vannkraftverk ved Nesflaten i Suldal kommune i Rogaland. 

Det består av 
* Suldal I kraftverk 
* Suldal II kraftverk
Nordisk Celluloid Industri

**Nordisk Celluloid Industri (N.C.I.)** var en norsk fabrikk som fremstilte dukker av celluloid. Fabrikken ble etablert i Sandvika rundt 1950 av Hans Torp.

## Referanser
Ernesto Barreiros

**Ernesto Barreiros** (født 24. februar 1950) er en argentinsk landhockeyspiller.

Han representerte Argentina under Sommer-OL 1972 i München, hvor laget hans ble nummer 14. 

## Referanser


## Eksterne lenker
*
Amerikas konfødererte staters visepresident

**De konfødererte staters visepresident** () var landets visestatsoverhode.

## Embetet
Ifølge forfatningen til Amerikas konfødererte stater var embetet som visepresident nesten helt identisk med embetet som USAs visepresident.

Visepresidenten og presidenten ble valgt av et valgmannskollegium (nært modellert etter USAs valgmannskollegium). Hvis ingen kandidat oppnådde et flertall i valgmannskollegiet skulle Konføderasjonens senat velge visepresidenten blant de to som hadde fått flest stemmer. Visepresidentkandidaten og presidentkandidaten kunne ikke representere samme delstat. I likhet med presidenten måtte visepresidenten være en naturlig født statsborger av Konføderasjonen eller en naturlig født statsborger av USA, som var født før 20. desember 1860, og som hadde vært bosatt i Konføderasjonen i mer enn 14 år.

Den store forskjellen mellom USAs og Konføderasjonens visepresidenter var at sistnevntes embetstid var seks (og ikke fire) år. Forfatningen nektet presidenten eksplisitt å kandidere for en andre embetsperiode, men visepresidenten ble ikke det. Det er uklart om en visepresident, som ble president i midten av en embetsperiode. kunne kandidere for sin egen embetsperiode etterpå.

## Plikter
Visepresidentens hovedplikt var å presidere over Konføderasjonens senat og avgi stemme ved stemmelikhet, på samme måte som USAs visepresident presiderte over USAs senat og avgav stemme ved stemmelikhet. Han var også den første personen i suksesjonsrekkefølgen til embetet som Konføderasjonens president. Hvis presidenten ble fjernet fra sitt embete, døde, fratrådte eller var ute av stand til å utøve sine fullmakter og plikter, skulle visepresidenten ta over som president i den resterende del av dennes embetsperiode. Det hendte aldri.

## Valg
Jefferson Davis og Alexander Stephens ble først valgt til henholdsvis provisorisk president og visepresident av De konfødererte staters provisoriske kongress 18. februar 1861. De vant 6. november 1861 presidentvalget uten motkandidater. Det var da Davis og Stephens ble innsatt i sine embeter 22. februar 1862 at deres seksårige embetsperiode – i henhold til Konføderasjonens permanente forfatning – begynte.

## Alexander H. Stephens
Under sin tid i embetet fjernet visepresident Stephens seg stadig mer fra president Davis og tilbrakte stadig mindre tid i Konføderasjonens hovedstad, Richmond. Han tilbrakte til slutt en stor del av sin tid med å forsøke – uten hell – å opprettholde diplomatiske kanaler med USA og kjempe for at man skulle fremforhandle en avslutning på krigen. Stephens ble sendt av Davis for å representere Konføderasjonens regjering på fredskonferansen i Hampton Roads.

## Liste

## Referanser
Vibeke Løkkeberg (sang)

«**Vibeke Løkkeberg**» er en sang av Ole Paus, utgitt på platen *[[Siste Paus-posten]]* i 1978. Den ble også gjenutgitt på platene *[[Sjikaner i utvalg]]* og *[[Stopp pressen! Det grøvste fra Paus-posten]]*. Sangen er en parodi på skuespiller og filmregissør Vibeke Løkkebergs filmer, blant annet filmen *[[Åpenbaringen (film)|Åpenbaringen]]* som kom i 1977, og er tematisk beslektet med «I en sofa fra IKEA» som ble utgitt året etter og som parodierte Wam & Vennerøds filmer.

## Referanser


## Eksterne lenker
*«Vibeke Løkkeberg»
Alf Peter Wessel-Thjøme

**Alf Peter Wessel-Thjøme** (født 9. oktober 1856 i Kristiania, nå Oslo, død 23. desember 1900 i Berlin) var en norsk bygningsentreprenør, bankkasserer og politiker for Venstre.

## Liv og virke
Han var sønn av vollmester (ingeniøroffiser) på Akershus festning Hans Jørgen Thjøme og hustru Helene Kathrine Wessel Petersen. Han hadde en storesøster, Agnes Natalia Mathilde Thjøme, som ble gift med Just Bing Ebbesen, fra 1885 sogneprest i Stangvik og stortingsmann for Venstre i Romsdals amt.

Han var utdannet ingeniør fra Kristiania tekniske skole og Königlich-Sächsisches Polytechnikum i Dresden. Han ble også vernepliktig sekondløytnant. I 1883 flyttet han til Kristiansund, hvor han arbeidet som entreprenør, men også utarbeidet tegninger for andre byggherrer.

A.P. Wessel-Thjøme var medlem av Kristiansund bystyre i mange år og Kristiansunds ordfører i 1898. Han var også medlem av godtemplarlosjen og den første formannen i Kristiansund arbeidersamfunn. Han ble kasserer i Privatbanken i Kristiansund. Ved stortingsvalget i 1900 ble Wessel-Thjøme valgt til stortingsmann for Kristiansund – med sterk støtte fra avholdsfolket. Han satt i Stortingets budsjettkomité, og var medlem av Stortingets avholdslosje.

Like etter avslutningen på Stortingets høstsesjon i 1900 begikk Wessel-Thjøme – som hadde vært avholdende fra alkohol i mange år, men skal ha fått rusproblemer – selvmord under en feriereise til Berlin.

## Referanser